《虔州怀古》
明代·夏寅

宋家后叶如东晋，南渡虔州益可哀。
母后撒帘行在所，相臣开府济时才。
虎头城向江心起，龙脉泉从地底来。
人代兴亡今又古，春风回首郁孤台。

作者简介：松江府华亭人，字正夫，一字时正，号止庵。正统十三年进士。除南京吏部主事，历郎中。成化初迁江西按察副使，官至山东右布政使。清直无党援，曾谓君子有三惜：此生不学，一可惜。此日闲过，二可惜。此身一败，三可惜。弘治初致仕。